钦定古今图书集成/明伦汇编/交谊典/第004卷 > 《行路难》贺兰进明
## 钦定古今图书集成/明伦汇编/交谊典/第004卷 > 《行路难》贺兰进明

君不见，云中月，暂盈还复缺。君不见，林下风，声远意
难穷。亲故平生或聚散，欢娱未尽樽酒空。叹息青青
陵上柏，岁寒能有几人同。

君不见，东流水，一去无穷已。君不见，西郊云，日夕空
氛氲。群雁徘徊不能去，一雁悲鸣复失群。人生结交
在终始，莫以升沉中路分。